Charles Weiler
De Charles, genannt Charel Weiler, gebuer den 18. September 1986 an der Stad Lëtzebuerg, ass a lëtzebuergeschen Affekot a Politiker (CSV).

Formatioun a Karriär 

De Charles Weiler ass 2014 enger Affekotenetude zu Dikkrech bäigetrueden. Vun 2022 un huet hie fir d'CSV. geschafft.

Politesch Karriär 
Hie gouf 2006 Member vun der CSJ. 

Bei de Gemengewalen 2017 gouf de Charel Weiler fir d'CSV an de Gemengerot vun der Stad Dikrech gewielt. Hie gouf 2023 erëmgewielt an nodeems d'LSAP keng absolutt Majoritéit méi am Gemengerot hat, koum et zu enger CSV-DP-Koalitioun. An der Folleg dovun, gouf hien den 11. Juli 2023 als Buergermeeschter vun Dikrech vereedegt.  

Hien huet am Bezierk Norde bei de Chamberwalen 2013 an 2018 kandidéiert, krut awer net genuch Stëmmen, fir an d'Chamber gewielt ze ginn. Bei de Chamberwalen 2023 ass dat him du gelongen.

Privates 
De Charel Weiler ass zanter 2020 President vum Futtballclub FC 47 Baastenduerf. 

Hien ass de Bouf vum fréieren Deputéierten an Haffmarschall Lucien Weiler. 

Gebuer 1986
Lëtzebuergesch Affekoten
Lëtzebuergesch Buergermeeschteren
Buergermeeschtere vun Dikrech
Lëtzebuergesch Deputéiert